


დადგენილება #33/2026  სსიპ - თბილისის ვანო სარაჯიშვილის სახელობის სახელმწიფო კონსერვატორიის საშემსრულებლო ფაკულტეტზე ასისტენტ  პროფესორების აკადემიური თანამდებობის დასაკავებლად  შესარჩევი საკონკურსო  კომისიის შემადგენლობის შექმნისა და  დამტკიცების შესახებ

 დადგენილება № 33/2026
თარიღი: 20 ოქტომბერი, 2026  წელი

საქართველოს ზოგადი ადმინისტრაციული კოდექსის 52-ე მუხლის პირველი და მე-2 ნაწილების, 53-ე მუხლის პირველი და მესამე ნაწილების, 54-ე მუხლის პირველი ნაწილის, 55-ე მუხლის, 56-ე მუხლის მე-2 ნაწილის, 57-ე მუხლის, „უმაღლესი განათლების შესახებ“ საქართველოს კანონის 33-ე მუხლის პირველი პუნქტის, საქართველოს კულტურისა და ძეგლთა დაცვის მინისტრის 2014 წლის 07 ივლისის N 05/90 ბრძანებით დამტკიცებული „საჯარო სამართლის იურიდიული პირის თბილისის ვანო სარაჯიშვილის სახელობის სახელმწიფო კონსერვატორიის წესდების“ მე–8 მუხლის პირველი პუნქტის „ც“ ქვეპუნქტის, კონსერვატორიის აკადემიური საბჭოს 2025 წლის 06 მაისის #10/2025 დადგენილების - "სსიპ – თბილისის ვანო სარაჯიშვილის სახელობის სახელმწიფო კონსერვატორიის აკადემიური პერსონალის სამსახურში მიღებისა და კონკურსის ჩატარების ერთიანი წესის შესახებ“ (დამტკიცებულია წარმომადგენლობითი საბჭოს 2025 წლის 13 მაისის #02 დადგენილებით) დანართი 1-ის  მე-4 მუხლის პირველი, მე-2, მე-3 და მე-11 პუნქტების, ,,სსიპ - თბილისის ვანო სარაჯიშვილის სახელობის სახელმწიფო კონსერვატორიის საშემსრულებლო ფაკულტეტზე ასისტენტ პროფესორების სამსახურში მისაღებად კონკურსის გამოცხადების შესახებ” რექტორის 2026 წლის 06 ოქტომბრის #02-114-R ბრძანებისა და კონსერვატორიის აკადემიური საბჭოს 2026  წლის  20 ოქტომბრის  #10  სხდომის ოქმის საფუძველზე,

აკადემიური საბჭო ადგენს: 

1.შეიქმნას და დამტკიცდეს სსიპ - თბილისის ვანო სარაჯიშვილის სახელობის სახელმწიფო კონსერვატორიის საშემსრულებლო ფაკულტეტზე ასისტენტ  პროფესორების აკადემიური თანამდებობის (სავალდებულო ფორტეპიანო: ასისტენტ - პროფესორი - 1 (ერთი) ადგილი;  საკონცერტმაისტერო დაოსტატება: ასისტენტ - პროფესორი - 1 (ერთი) ადგილი;  სპეც.ფორტეპიანო: ასისტენტ - პროფესორი - 1 (ერთი) ადგილი) დასაკავებლად შესარჩევი საკონკურსო კომისია შემდეგი შემადგენლობით:

ა) ზეინაბ (ლალი) ბაქრაძე - კონსერვატორიის საშემსრულებლო ფაკულტეტის პროფესორი, კომისიის თავმჯდომარე;
ბ) ალექსანდრე გარბერი - კონსერვატორიის საშემსრულებლო ფაკულტეტის ასოცირებული პროფესორი,  კომისიის თავმჯდომარის მოადგილე;
გ) მზია გოგაშვილი - კონსერვატორიის საშემსრულებლო ფაკულტეტის ასოცირებული პროფესორი, კომისიის მდივანი;
დ) ლეილა მარუაშვილი - კონსერვატორიის კომპოზიციისა და მუსიკოლოგიის ფაკულტეტის პროფესორი, კომისიის წევრი;
ე) ნინო ქათამაძე - კონსერვატორიის საშემსრულებლო ფაკულტეტის პროფესორი, კომისიის წევრი.
2.  დადგენილების ყველასათვის ხელმისაწვდომ ადგილზე განთავსება დაევალოს კონსერვატორიის საქმეთა წარმოების სამსახურს, დადგენილება განთავსდეს კონსერვატორიის ოფიციალურ ვებგერდზე -www. tsc.edu.ge.
3. წინამდებარე დადგენილება დაინტერესებული პირის მიერ შეიძლება გასაჩივრდეს კანონმდებლობით დადგენილი წესით ძალაში შესვლის დღიდან 1 თვის ვადაში ქ. თბილისის საქალაქო სასამართლოში (მისამართი: ქ. თბილისი, დავით აღმაშენებლის ხეივანი, №64).
4.  დადგენილება ძალაში შედის გამოცემისთანავე.



პროფესორი გიორგი ვაჩნაძე
აკადემიური საბჭოს თავმჯდომარე,
რექტორი

